
Motto: 
“Prea Onorate Domnule Maior, 


Scrisoarea dela Dumniata am primit [...]. Noi ca fraţii voim să vietuim laolaltă. Că noi ne apărăm pre 
noi înșine, ca să nu vie pre noi răii. Ne rugăm Domnule, [...] nu sârgui atâta a ne provoca pacea [...], 
căci nu ne sculăm e nime, nu aprindem nimic, nu mergem să omorâm pe nimeni, numai alţii să nu vie 
pe noi, cu un cuvânt cu armele noastre nu vătămăm pe nime, așa nici pe noi să nu ne strice nime. 
Acesta e adevăr sfânt și drept. [...] Noi vă vom privi de rebeli, dacă nu ne veți lăsa să vieţuim în pace ” 


(Scrisoarea satului Mărișel/Cluj, către un ofițer ungur, 23 ianuarie 1849?) 


1. Cine sunt motii? 


Moţii sunt o populaţie românească ce trăiește în centrul Munţilor Apuseni’, în cătune și sate 
amplasate la mari altitudini, multe dintre ele la peste 1.400 metri. Ei sunt populația românească ce 
trăiește permanent la cele mai mari altitudini din ţară. Ei mai sunt cunoscuți și sub numele de ţopi”. 
Sunt renumiţi ca fiind oameni răbdători, rezistenți la suferinţe, mândri, curajoși și temuti pentru 
spiritul lor combativ, fiind luptători redutabili, fapt dovedit în nenumărate rânduri de-a lungul 
istoriei. 


Moţii adevăraţi, în sensul propriu al cuvântului, sunt numai românii care locuiesc în aproximativ 
12 până la 14 sate situate mai sus de orașul Câmpeni”. 


Zona în care trăiesc moţii poartă numele de Țara Moților®. 


Originea numelui de mot este posibil să vină de la moţul de păr pe care bărbaţii obișnuiau să îl 
poate, legat cu sfoară, de obicei pe partea dreaptă a capului. Numele de ţop înseamnă același lucru, 
fiind un cuvânt provenit din limba germană (“Zopf” — chică, coadă)”. 


2.Cum trăiesc motii? 


Moţii adevăraţi se ocupă numai cu prelucrarea lemnului, din care fac vase, șindrilă, diverse 
obiecte casnice sau material de construcție?. În mod eronat a fost considerat de către unii autori că 
moții s-au ocupat cu aurăritul, cu creșterea vitelor sau alte ocupaţii care puteau fi practicate local. 
Din cauza climei montane aspre moţii nu au putut să se ocupe cu cultivarea plantelor, iar animale 


domestice au crescut în număr mic, doar pentru folosința în gospodăriile proprii”, pentru nici măcar 
iarba nu creștea suficient. Obiectele de lemn pe care le lucrau erau valorificate în zone îndepărtate, 
de câmpie, unde moţii plecau în convoaie de 3-10 căruţe sau cai'”, cu care transportau obiectele de 
vânzare. După un drum de câteva săptămâni, timp în care vindeau produsele lor, motii se întorceau 
acasă cu bani sau cu cereale obţinute prin troc". 


Cu timpul, numele de mot a fost preluat de românii din Zarand (o parte a județelor Arad și 
Hunedoara), precum și de către unii din judeţele Cluj și Bihor. Locuitorii tuturor acestor zone, care s- 
au declarat pe ei înșiși drept moti, locuiesc în zonele limitrofe Țării Moților. Astăzi, moţi se declară 
locuitori din judeţele Alba, Arad, Bihor, Cluj și Hunedoara, fiind oficial considerați astfel începând cu 
anul 19231. Pentru că, în timpul răscoalei lui Horea, Cloșca și Crișan din 1784 și al războiului naţional 
din anii 1848-1849, cei din urmă au participat la lupte alături de moți, îi vom numi pe toţi împreună 
așa cum se numesc pe ei înșiși, la modul general, moţi. 


În special românii din Zarand își merită cu prisosință acest renume, deoarece au fost combatanți 
poate chiar mai îndârjiți ca moţii. Se adaugă faptul că ei nu aveau avantajul terenului muntos greu 
accesibil din Țara Moților, fiind amplasați pe Valea Crișului Alb, una dintre căile predilecte de invazie 
a Transilvaniei, dinspre vest. Românii din Zarand au fost primii care au simţit în 1848 în plin șocul 
trupelor de invazie și, atât cât au putut, au rezistat cu succes relativ în faţa unor trupe superioare din 
punct de vedere al numărului, echipării și înzestrării cu armament. 


3.Ce fel de oameni sunt motii? 


Din punct de vedere al caracterului, moţii sunt o populaţie pașnică, de țărani, care se ocupă 
cu prelucrarea lemnului și cu valorificarea acestuia prin vânzare ori prin troc, în zonele de câmpie mai 
apropiate sau mai îndepărtate. Sunt cinstiţi și, chiar dacă mirajul aurului din zona auriferă Abrud- 
Roșia Montană era mare pentru alţii, ei nu s-au lăsat niciodată atrași de acest El Dorado 
transilvănean. În general, au preferat să trăiască o viață săracă, dar independentă, fără ingerinţe 
dinafară, cu condiţia ca drepturile moștenite din moși-strămoși să le fie respectate. Ca religie, sunt cu 
toții ortodocși. 


Renumele lor de luptători feroce provine din faptul că, în decursul timpului, au opus 
rezistenţă autorităţilor străine, austriece sau maghiare, nelăsându-se controlaţi de către acestea 
decât în mică măsură, prin comparaţie cu românii din alte părți ale Transilvaniei. Autorii străini” 
afirmă că motii s-ar fi revoltat încă din anul 1721, iar în anul 1727 ar fi pornit o răscoală care ar fi 
durat până în anul 1730. Izolaţi în munţii lor înalţi și inaccesibili, moţii și-au păstrat o independenţă 
mai mare prin comparaţie cu românii din alte părţi ale Ardealului, neputând fi supuși de autorităţile 
timpului, ai căror funcţionari nu riscau să se aventureze în acele zone îndepărtate și sălbatice. În 
terenul montan accidentat, aproape lipsit de căi de comunicaţie și acoperit de păduri dese, moţii se 
puteau face lesne nevăzuţi autorităţilor ori puteau să îi atace cu ușurință pe funcţionarii trimiși să îi 
aducă la ascultare”. 

Moţii s-au remarcat prin revolte violente fizic (cum a fost, la 1782, spargerea buţilor de la 
Câmpeni) și ideologic (precum mișcarea religioasă din 1760-1761 a călugărului ortodox Sofronie), 
dintre care cea mai cunoscută, întinsă și aprigă a fost răscoala condusă de Horea, Cloșca și Crișan în 
anul 1784. Motivul acestei rezistențe dârze, pasive sau active, a fost că drepturile pe care moţii le 
aveau încă din vechime în decursul vremii au fost uzurpate de noii stăpâni. Pentru a-și proteja 
drepturile, moții au recurs la luptă cu arma în mână atunci când a fost nevoie, îngrozind autorităţile 
prin hotărârea și violența de care au dat dovadă. Altfel, atât timp cât nimeni nu se atingea de 
drepturile lor, moții erau pașnici și convieţuiau liniștiți cu indivizi aparţinând altor naţiuni (austrieci, 
maghiari, evrei, cehi, slovaci, armeni etc.), care veniseră și/sau se stabiliseră în scopuri comerciale ori 
administrative, deși nu în număr mare, în zona Ţării Moților. 


4. La 1848-1849 


La 1848-1849, singura armată care a ţinut piept trupelor ungurești ce ocupaseră Transilvania 
a fost cea a moţilor. În pofida recunoașterii atât de către inamicii contemporani”, cât și de către 
aliaţi'“ a faptelor de arme și de vitejie săvârșite de moti, încă foarte puţine se cunosc astăzi, la modul 
concret, despre organizarea și dislocarea forţelor militare ale românilor transilvăneni în anii 
pașoptiști. 


Având o veche tradiţie de luptă, încă din 1784 din timpul răscoalei lui Horea, Cloșca și Crișan, 
și ajutați de spiritul lor combative, în anul 1848 moţii au fost printre primii români care s-au opus 
revoluţiei maghiare, dar și aceasta numai după ce reprezentanţii oficiali ai Guberniului transilvan au 
început, fără a fi provocati, încă din luna aprilie 18481, să ridice “furci” 

sau “acăstăi” (spânzurători)** prin satele românești din Transilvania, pentru a-i speria și a-i determina 
pe români să nu solicite drepturi pentru ei înșiși. 


Moţii au fost primii români din Transilvania care s-au înarmat, la 9 iunie 1848", deși doar în 
scop defensiv. 


La exerciţiul de mobilizare din 19 iunie 1848% ordonat de viitorul prefect Avram lancu, 
combatanții moţi au mărșăluit organizaţi militărește, aliniaţi pe rânduri și coloane, subunitățile fiind 
grupate în funcţie de tipul de armament cu care erau înzestrate (subunități înarmate cu arme de foc 
și subunități înarmate cu arme albe)”. Considerăm că e aproape imposibil să se coordoneze 
instantaneu, în doar câteva ore cum a fost cazul în 19 iunie, câteva mii de civili înarmaţi fără să se fi 
făcut anterior o minima instructive și fără ca această mulțime să își fi cunoscut conducătorii de 
diferite ranguri, mai mari sau mai mici, să le fi acceptat și recunoscut autoritatea pentru a-i urma. Că 
spiritul de luptă era deja present în rândul întregii populaţii o dovedește faptul că la exerciţiul de 
mobilizare din 19 iunie au participat nu numai bărbaţii, dar și femeile, care și-au urmat soţii către 
locurile de adunare. În condiţiile în care alarma se dăduse în urma informaţiilor că oastea străină a 
intrat în munţi, pentru o populație mai puţin încrezătoare și mai puţin combative, cel mai probabil că 
primul instinct ar fi fost să se refugieze în ascunzătorile din munţi, mai ales în cazul femeilor, copiilor 
și bătrânilor. 


Cu timpul, în decursul anului 1848 și a anului 1849, moţii au devenit din ce în ce mai active, 
rolul lor devenind unul ofensiv, alternând, în funcţie de nevoi, cu cel defensiv. 


5. Organizarea armatei moţilor 


Pe parcursul acestui articol vom detalia organizarea armatei populare a moţilor, cuprinzând 
Legiunea Auraria Gemina (recrutată integral din rândurile moţilor), Legiunea Auraria et Salinae, 
Legiunea Zarandului, Legiunea Zlatnei și Legiunea Prima Blasiana. Ultimele patru, deși recrutate din 
afara arealului Țării Moților, au luptat alături de moti, sub comanda prefectului Avram lancu, de 
origine moţ, câștigându-și astfel onoarea de a fi considerate legiuni moţești. Ultimele două legiuni, a 
Zlatnei și 

21.Ștefan Pascu, Avram lancu, București, 1972, p.105 


Prima Blasiana, au participat doar cu efective reduse, prima nefiind înfiinţată niciodată pe de-a- 
ntregul, iar ultima fiind autodizolvată după invazia armatei maghiare din Transilvania (decembrie 
1848) și participând la luptele anterioare doar cu un nucleu de combatanți. 


6. Baza juridical 


Baza juridical a organizării Landsturm-ului românesc, din care au făcut parte și legiunile 
moțești, a fost constituită din punctual 10 al Petiţiei Naţionale adoptate de Marea Adunare Naţională 
de la Blaj din 3/15 mai 1848, care “cere înarmarea poporului sau gardă naţională spre apărarea ţărei 
în lăuntru și din afară. Miliția română să-și aibă ofițerii săi români”. 

La 17 octombrie 1848 înarmarea românilor este confirmată (aprobată) de Comandamentul 
militar austriac de la Sibiu. 


7. Recrutarea armatei moților 


S-au luat 


